
La Regidora delegada de Cultura i Festes, Benestar, Drets Socials i Salut, en exercici de les competències que han estat conferides en virtut de la delegació efectuada per l’Alcaldia d’aquest Ajuntament, mitjançant els Decrets núm. 142 i 147 de dates 5 i 8 de juliol de 2019 (BOPT de data 22-7-19) resol aprovar en data 26 d’abril de 2021, la convocatòria de subvenció per despeses bàsiques de la llar per a persones en situació o risc d’exclusió social per l’exercici 2021.

CONVOCATÒRIA DE SUBVENCIÓ PER DESPESES BÀSIQUES DE LA LLAR DE PERSONES EN SITUACIÓ O RISC D’EXCLUSIÓ SOCIAL DE L’EXERCICI 2021

1. Marc legal
El marc legal pel qual es regeix aquesta subvenció es concreta en:

Aquesta convocatòria

Les bases aprovades per la Junta de Govern Local de data 5 de març de 2021 i publicades al BOPT de data 18 de març de 2021.

L’Ordenança General de Subvencions de l’Ajuntament de Cambrils aprovada pel Ple de data 1 de març de 2005

La Llei 38/2003, de 17 de novembre, General de Subvencions i el Real Decret 887/2006, de 21 de juliol que aprova el Reglament de la Llei general de subvencions, així com els articles 118 a 129 del Reglament d’Obres Activitats i Serveis dels Ens Locals de Catalunya aprovat pel Decret 179/1995, de 13 de juny.

Decret legislatiu 2/2003, de 28 d’abril, pel qual s’aprova el tex refós de la Llei municipal i de règim local de Catalunya.

Llei 7/1985, de 2 d’abril, reguladora de les bases de règim local en tot allò considerat com a norma bàsica

Reial Decret legislatiu 2/2004, de 5 de març, pel qual s’aprova el text refós de la Llei reguladora de les hisendes locals.

2. Quantia total màxima de les subvencions a atorgar i consignació pressupostària
El pressupost màxim que es destinarà per a la concessió de la subvenció per despeses bàsiques de la llar de persones en situació o risc d’exclusió per l’exercici 2021, serà de 44.500 € amb càrrec a la partida pressupostària 21632310148003.

El crèdit pressupostari disponible es distribuirà entre les sol·licituds admeses. La quantitat individual màxima de la subvenció és de 150 €. 
3. Objecte, condicions i finalitat de la subvenció

La finalitat de la subvenció és contribuir al sosteniment d’aquelles persones i/o unitats familiars a les quals concorren circumstàncies socials o econòmiques, que les fan particularment vulnerables al risc de pobresa i exclusió social, sempre que reuneixin els requisits generals i econòmics recollits a l’art. 4 de les bases reguladores d’aquesta subvenció.

Constitueix l’objecte de la subvenció cobrir despeses mitjançant ajuts econòmics per tal de prevenir el risc d’exclusió, que per aquest col·lectiu implica la titularitat o l’ús d’un habitatge.

4. Procediment de concessió
El procediment de concessió de la subvenció objecte d’aquesta convocatòria serà en règim de concurrència competitiva, mitjançant la comparació de les sol·licituds presentades, a fi d’establir una prelació entre les mateixes d’acord amb els criteris de valoració que apareixen en l’articulat de les Bases reguladores, i adjudicar, amb el límit fixat dins el crèdit disponible.

L’atorgament de les subvencions, s’efectuarà conforme els principis de publicitat, transparència, concurrència competitiva, objectivitat, igualtat i no discriminació.

5. Requisits per la sol·licitud i forma d’acreditar-los
Poden ser beneficiaris d’aquesta subvenció les persones que compleixin els requisits generals i econòmics establerts en l’art. 4 de les bases reguladores d’aquesta subvenció.

Per poder accedir a la convocatòria, els beneficiaris/es han hagut de fer efectiu el pagament dels rebuts de subministraments (aigua, llum o gas), corresponents al període comprès entre octubre 2020 fins abril 2021.

6. Termini, forma i lloc de presentació de les sol·licituds
El termini de presentació de les sol·licituds serà del 17 al 31 de maig de 2021, ambdós inclosos.

Les sol·licituds podran presentar-se per escrit, en imprès normalitzat, mitjançant la complementació d’instància, que serà signada per l’interessat/da o pel seu representant legal, en les oficines d’Atenció Ciutadana de l’ajuntament.

La sol·licitud i tota la documentació requerida, s’haurà de presentar en el termini indicat en qualsevol dels registres de l’ajuntament. Així mateix es podrà presentar per qualsevol mitjà recollit a l’art. 16 de la Llei 39/2015, d’1 d’octubre, de Procediment Administratiu Comú i de les Administracions Públiques (Llei 39/2015 LPACAP en endavant).
La presentació de la sol·licitud pressuposa el coneixement i l’acceptació de les normes que la regulen.

L’obtenció d’aquesta subvenció, com qualsevol altre ajut o prestació de caràcter públic, està subjecte a tributació d’acord amb la normativa reguladora de tributs de l’Estat.

7. Justificació
Per a la justificació de la subvenció, els beneficiaris/es han hagut de fer efectiu el pagament dels rebuts de subministraments (aigua, llum o gas), corresponents al període comprès entre els mesos d’octubre 2020 fins abril 2021.

8. Documents que han d’acompanyar a la sol·licitud
La documentació que ha d’acompanyar a la sol·licitud és l’establerta a l’art. 15 de les bases reguladores de la subvenció.

En cap cas es reclamarà documentació que ja consti a l’expedient del sol·licitant o de la unitat de convivència, ni aquella que es pugui aconseguir d’ofici a altres serveis municipals o a altres administracions, segons el que disposa l’article 53.1, lletra d de la Llei 39/2015 LPACAP.

9. Rectificació de defectes o omissions en la documentació
En cas que la documentació presentada sigui incorrecta o incomplerta, es requerirà al/a la beneficiari/ària, per tal que en el termini de 10 dies hàbils, procedeixi a la seva rectificació o a les esmenes necessàries, amb la indicació que si no ho fa s’entendrà per desistit de la seva sol·licitud.

10. Òrgans competents per a la instrucció i la proposta de concessió

Serà d’aplicació l’establert a l’Ordenança General de Subvencions de l’Ajuntament de Cambrils, i la Llei 38/2003, de 17 de novembre, General de Subvencions.

Òrgan d’instrucció

Una vegada s’acredita la documentació requerida, es trasllada la instància al Departament de Benestar Social, on es realitzarà l’informe tècnic de resolució, favorable o desfavorable, en funció de la comprovació prèvia del compliment, o no, dels requisits establerts.

L’òrgan d’instrucció realitzarà d’ofici quantes actuacions consideri necessàries per a la determinació, coneixement i comprovació de les dades en virtut de les quals s’hagi de formular la proposta de resolució.




Òrgan col·legiat

Als efectes previstos a l’article 22.1 de la Llei 38/2003, de 17 de novembre, General de Subvencions, l’òrgan col·legiat competent per a la proposta de concessió serà la Comissió Informativa de Benestar Social.

Òrgan concedent

L’òrgan competent per a concedir o denegar les subvencions es la Junta de Govern Local.

11. Resolució i notificació
El procediment s’efectuarà una vegada discriminats els usuaris que tenen dret a la subvenció, se’ls associarà una puntuació contemplant la situació econòmica de la unitat familiar, segons els termes establerts a l’art. 5 de les bases reguladores d’aquesta subvenció.

Segons l’article 25.2.e) LRBRL (atenció a persones en situació o risc d’exclusió social), s’elaborarà un informe social acreditant en cada cas les persones beneficiaries de l’ajut en situació o risc d’exclusió social. 

Per valorar cada sol·licitud es tindrà en compte els criteris fixats en l’art. 4 d’aquestes bases.

Una vegada discriminats els usuaris que tenen dret a la subvenció, se’ls associarà una puntuació contemplant dos aspectes per valorar l’accés: la situació econòmica i la situació social de la persona receptora. Aquests dos aspectes es ponderaran; el barem econòmic té una puntuació de fins a 35 punts i la valoració social de fins a 60.

1. Situació econòmica

Ingressos anuals bruts  per sota dels quals es te dret a subvenció: 
	Nombre de persones (sol·licitant + altres empadronats)
	Llindar ingressos (bruts/any)

	1 i 2 adults, 1 adult i un infant
	(IRSC * 1,3) *50

	Increment per cada altre adult a la llar
	(IRSC * 1,3) * 50

	Increment per cada altre infant a la llar
	(IRSC * 1,3) * 30



	TAULA DE PUNTUACIÓ PER LA VALORACIÓ ECONÒMICA
	Punts

	Ingressos iguals o menors als indicats a la taula 1
	35

	Ingressos entre els indicats a la Taula 1 i els de la Taula 2
	17,5







2. Valoració social

Pel que fa al barem social, hi ha unes situacions que afecten a qualsevol membre de la unitat familiar, a les que se’ls atorga una mateixa puntuació.

	TAULA DE PUNTUACIÓ PER LA VALORACIÓ SOCIAL
	Punts

	Discapacitat/dependència (d’algun membre de la unitat familiar) 
	30

	Família monoparental i  família nombrosa
	30



Per tal de poder tenir dret a la subvenció caldrà obtenir una puntuació mínima de 17,5 punts.

L’import de la subvenció s’atorgarà en funció dels següents barems:

a) Sol·licituds que obtinguin una puntuació de 35 punts o més.
Atorgament de l’import màxim subvencionable.

b) Sol·licituds que obtinguin una puntuació de 17,5 punts. 
L’import de la subvenció s’obtindrà de dividir l’import disponible després d’atorgar la subvenció a les sol·licituds del barem A) entre el total de sol·licituds que obtinguin els 17,5 punts. 

Els ingressos s’obtindran computant la totalitat dels ingressos nets de la unitat familiar percebuts durant l’any 2019.

Les sol·licituds que compleixen els requisits establerts a l’art. 4 de les bases reguladores s’ordenaran de menor a major nivell d’ingressos. En cas d’empat (igual nivell d’ingressos), i en el supòsit que la dotació pressupostària fos insuficient per a cobrir la totalitat de les sol·licituds, prevaldrà l’ordre cronològic de registre d’entrada.

El termini màxim per resoldre i notificar la resolució del procediment és de tres mesos.

La notificació de la resolució se efectuarà a través de la Seu Electrónica de l’Ajuntament.

Un cop s’hagi emès resolució favorable a l’atorgament, l’ajuntament iniciarà els tràmits per al seu pagament.

12. Règim de recursos
La resolució del procediment posa fi a la via administrativa, i contra la mateixa es pot interposar recurs contenciós administratiu en el termini de dos mesos a comptar des del dia següent a la seva notificació.

Alternativament i de forma potestativa, es pot interposar recurs de reposició davant el mateix òrgan que l’ha dictat en el termini d’un mes a comptar des del dia següent a la seva notificació.




13. Mitjans de notificació o publicació
L’Ajuntament donarà a conèixer la presenta Convocatòria comunicant-la a la Base de Dades Nacional de Subvencions (BDNS), la qual traslladarà al diari oficial corresponent (BOPT) l’extracte de la mateixa, i en farà publicitat a través del Sistema Nacional de Publicitat de Subvencions (SNPS), a la Seu Electrònica de l’ajuntament i en d’altres mitjans que assegurin els principis de publicitat i transparència.

Es garanteix la total confidencialitat en relació a les sol·licituds efectuades en aquest àmbit a l’ajuntament, que seran utilitzades estrictament per a les finalitats per a les quals han estat facilitades i dins del marc establert pel Reglament (UE) 2016/679, de 27 d’abril de 2016, relatiu a la protecció de les persones físiques en quant al tractament de dades personals i la lliure circulació d’aquestes dades (RGPD).

La qual cosa es fa pública, de conformitat amb l’art. 12.4 de l’Ordenança general de subvencions de l’Ajuntament de Cambrils.
 
 



Cambrils, 27 d´abril de 2021

